Hanuman Jayanti politics live updates: गृह मंत्री अमित शाह ने दिल्ली के पुलिस कमिश्नर से की बात, जरूरी कदम उठाने के निर्देश दिए
हनुमान जयंती के मौके पर देश में एक अलग तरह की पॉलिटिक्स भी शुरू हो चुकी है। महाराष्ट्र के मुंबई में मनसे प्रमुख राज ठाकरे इस बात की घोषणा पहले ही कर चुके हैं कि 3 मई तक मस्जिदों से लाउडस्पीकर हटा दें, नहीं तो हम स्पीकर पर हनुमान चालीसा बजाएंगे।
नई दिल्ली: आज का दिन हनुमान भक्तों के लिए बेहद खास है क्योंकि आज हनुमान जयंती है। हनुमान जी का जन्म चैत्र शुक्ल की पूर्णिमा को हुआ था और इस बार ये पूर्णिमा आज यानी 16 अप्रैल को पड़ रही है। इस खास दिन देशभर के हनुमान मंदिरों में पूजन होगा और प्रसाद बांटा जाएगा। इसके अलावा जगह-जगह हनुमान चालीसा का पाठ किया जाएगा। हनुमान जयंती के मौके पर देश में एक अलग तरह की पॉलिटिक्स भी शुरू हो चुकी है। महाराष्ट्र के मुंबई में मनसे प्रमुख राज ठाकरे इस बात की घोषणा पहले ही कर चुके हैं कि 3 मई तक मस्जिदों से लाउडस्पीकर हटा दें, नहीं तो हम स्पीकर पर हनुमान चालीसा बजाएंगे। उनके इस बयान के बाद देश में कई जगहों पर लाउडस्पीकर से हनुमान चालीसा बजाने के मामले सामने आए हैं।  